CELEX: C2005/229/07
Language: da
Date: 2005-09-17 00:00:00
Title: Domstolens dom (Femte Afdeling) af 7. juli 2005 i sag C-214/04, Kommissionen for De Europæiske Fællesskaber mod Den Italienske Republik (Traktatbrud — stoffer, der nedbryder ozonlaget — artikel 5, stk. 3, i forordning (EF) nr. 2037/2000 — opretholdelse af undtagelser ikke fastsat i forordningen)

17.9.2005   
            
            
               DA
            
            
               Den Europæiske Unions Tidende
            
            
               C 229/3
            
         
      DOMSTOLENS DOM
   
   (Femte Afdeling)
   af 7. juli 2005
   i sag C-214/04, Kommissionen for De Europæiske Fællesskaber mod Den Italienske Republik (1)
   
   (Traktatbrud - stoffer, der nedbryder ozonlaget - artikel 5, stk. 3, i forordning (EF) nr. 2037/2000 - opretholdelse af undtagelser ikke fastsat i forordningen)
   (2005/C 229/07)
   Processprog: italiensk
   I sag C-214/04, angående et traktatbrudssøgsmål i henhold til artikel 226 EF, anlagt den 19. maj 2004, Kommissionen for De Europæiske Fællesskaber (befuldmægtigede: U. Wölker og A. Aresu) mod Den Italienske Republik (befuldmægtigede: I.M. Braguglia, bistået af G. Fiengo), har Domstolen (Femte Afdeling), sammensat af afdelingsformanden, R. Silva de Lapuerta, og dommerne P. Kūris og J. Klučka (refererende dommer), generaladvokat: F.G. Jacobs; justitssekretær: R. Grass, den 7. juli 2005 afsagt dom, hvis konklusion lyder således:
   
               1)
            
            
               Den Italienske Republik har tilsidesat sine forpligtelser i henhold til Europa-Parlamentets og Rådets forordning (EF) nr. 2037/2000 af 29. juni 2000 om stoffer, der nedbryder ozonlaget, idet den har opretholdt bestemmelser, der giver mulighed for at anvende hydrochlorfluorkarbon i brandslukningsmateriel uden at overholde de begrænsninger og betingelser, der er opstillet i den nævnte forordnings artikel 5, stk. 3.
            
         
               2)
            
            
               Den Italienske Republik betaler sagens omkostninger.
            
         
      (1)  EFT C 190 af 24.7.2004.